הכוכב הבא לאירוויזיון 2019

הכוכב הבא לאירוויזיון 2019 הייתה העונה השישית של תוכנית הריאליטי הישראלית "הכוכב הבא לאירוויזיון". את התחרות הנחו אסי עזר, רותם סלע, ופאנל השופטים הורכב מהראל סקעת, אסף אמדורסקי, קרן פלס, שירי מימון וסטטיק ובן-אל תבורי. הזוכה, קובי מרימי, נבחר לייצג את ישראל באירוויזיון 2019, שהתקיים בתל אביב-יפו. שירו לתחרות היה "Home", והוא דורג בערב הגמר במקום ה-23 עם 35 נקודות. המבצע נבחר על ידי תוכנית המציאות הכוכב הבא לאירוויזיון תל אביב 2019 המשודרת בקשת 12 השייכת לשידורי קשת, הזוכה בה ייצג את ישראל באירוויזיון 2019. התחרות כללה שלושים-וחמישה משדרים, שהחלו ב-24 בנובמבר 2018 והסתיימו ב-12 בפברואר 2019. מנחי התחרות הם רותם סלע ואסי עזר. מספר השופטים בעונה זו הוא 5, לעומת העונה הקודמת שבה היו 4 שופטים. השופטים בתחרות העונה הם: קרן פלס, הראל סקעת, סטטיק ובן-אל תבורי (שמשמשים כשופט אחד), אסף אמדורסקי ושירי מימון, זאת לאחר שפורסם ביולי 2018 ששירי מימון עוזבת את "אקס פקטור" ועוברת לכוכב הבא. מימון השתתפה באירוויזיון 2005 והגיעה למקום הרביעי, והראל סקעת השתתף באירוויזיון 2010 והגיע למקום ה-14. כל שופט יכול להעניק 8% מהקולות בהצבעה. שלב האודישנים שודר מה-24 בנובמבר 2018 ועד ה-1 בינואר 2019. 59 מתוך 105 המתמודדים עברו לשלב הבא לאחר שקיבלו לפחות 70% מהקולות, בעוד ש-9 מתמודדים שלא קיבלו מספיק קולות כדי לעבור לשלב הבא ניצלו על ידי המנחים. בין המתמודדים היו דניאל מזוז, שהייתה רקדנית ליווי בשיר Toy של נטע ברזילי שזכה באירוויזיון 2018, וחברת להקת סטארטאפ, שהורכבה מששת זוכי העונה הראשונה של "פרויקט הלהקה" ששודרה בערוץ הילדים, דניאל ברזילי, שהשתתף בעונה השביעית של כוכב נולד, להקת שלוה, תמר עמר, בשם הבמה "טאי", שהתמודדה בעונה השלישית של The Voice ישראל והגיעה בגמר למקום השני, ליאור חן, שהשתתפה באודישנים של הכוכב הבא לאירוויזיון 2018, הזמרת שפיטה שמגולמת על ידי רותם שפי, הזמרת מאיה בוסקילה, שידועה ברצונה לייצג את ישראל באירוויזיון, אושר ביטון שהשתתף באודישנים של הכוכב הבא לאירוויזיון 2017, קלרה סבג שהשתתפה בעונה התשיעית של כוכב נולד, אלעד תבורי, אחיו של בן-אל תבורי, גל בנימין, זמר הליווי של האולטראס, שאף השתתף בעונה הראשונה של "The Voice ישראל", נעמה גלי כהן, אשתו של יהל דורון מהצמד "גיא ויהל", שהשתתפה בעונה התשיעית של כוכב נולד, אתי ביטון, הזמרת המזרחית שהשתתפה בעונה הרביעית של כוכב נולד, זמר היוטיוב רועי סנדלר, שהתמודד עם השיר "ילדים כאלה" שייצג את ישראל באירוויזיון הילדים 2018, כיתריה, שהשתתפה בעונה הראשונה של The Four והגיעה למקום השני בתוכנית הגמר, יגל ידעי, כוכב יוטיוב, אור בן עטר, שהשתתף בעונה השנייה של The Voice ישראל, דנה הרץ, זמרת ליווי של שאקירה, להקת הרגאיי "לוס כפרוס", אופק אדנק, כוכב יוטיוב, דילי, בר כהן זוכת העונה הרביעית של אייל גולן קורא לך, אביגל ריף כהן שהשתתפה באודישנים של פרויקט הלהקה ששודרה בערוץ הילדים. אלקנה מרציאנו (אנ') שהשתתף בעונה השלישית של The Voice ישראל וזכה במקום הראשון, הודיע מאוחר יותר שהוא פרש מהתחרות. כך גם המתמודדת נוי סוסובר שעברה את שלב האודישן הראשון, הודיעה מאוחר יותר שהיא פרשה מהתחרות. שלב המבחן הגורלי שודר מה-7 בינואר 2019 ועד ה-10 בינואר 2019. בשלב זה צומצמו המתמודדים שעברו את האודישן הראשוני ל-20 מתמודדים ומכל משדר רק חמישה מתמודדים עברו לשלב הבא. בשלב הראשון על כל מתמודד היה לקבל מינימום שלושה כחולים מהשופטים על מנת שיוכל לעבור לשלב השני. אלו שלא קיבלו שלושה כחולים הודחו אוטומטית. בשלב השני השופטים בחרו, מבין אלו שעברו את השלב הראשון, מי יעבור לשלב הבא - "20 הגדולים". הדו-קרב הראשון שודר מה-13 בינואר 2019 ועד ה-15 בינואר 2019 והורכב משני שלבים: בשלב הראשון, מכל דו-קרב, המתמודד עם הציון הגבוה יותר עבר לשלב הבא. בשלב השני, עשרת המפסידים בדו-קרב הוגרלו שוב על ידי השופטים ומתוכם הם הצילו 2 מתמודדים. בדו-קרב זה צומצמה הנבחרת ל-12 מתמודדים. צמד השופטים סטטיק ובן-אל תבורי לא היו נוכחים מסיבות אישיות ולצורך השלמת פאנל השופטים הוזמן הזמר איתי לוי. הדו-קרב השני שודר ב-19 בינואר 2019 והורכב משני שלבים: בשלב הראשון, מכל דו-קרב, המתמודד עם הציון הגבוה יותר עבר לשלב הבא. בשלב השני, 6 המפסידים בדו-קרב הוגרלו שוב על ידי השופטים ומתוכם הם הצילו 5 מתמודדים. בדו-קרב זה צומצמה הנבחרת ל-11 מתמודדים. קרב הגלדיאטורים שודר מה-20 בינואר 2019 ועד ה-21 בינואר 2019. כל המתמודדים הופיעו מאחורי המסך מלבד המתמודד הראשון, דניאל ברזילי, שהופיע מול השופטים והקהל. בסופו של דבר המתמודד עם הציון הנמוך ביותר הודח. בשונה משלב הכיסאות בעונה הקודמת, המתמודד הראשון נבחר על ידי השופטים לעלות ראשון, והוא זה שבוחר מי יתמודד מולו על מקום בשלב הבא. המנצח עולה לשלב הבא, המפסיד בוחר את המתמודד הבא, עד אחרון המתמודדים. שמינית הגמר שודר ב-26 בינואר 2019 והורכב משני שלבים: בשלב הראשון, מכל דו-קרב, המתמודד עם הציון הגבוה יותר עבר לשלב הבא. בשלב השני, 5 המפסידים בדו-קרב הוגרלו שוב על ידי השופטים ומתוכם הם הצילו 4 מתמודדים. הזמרת, גלי עטרי, השתתפה כשופטת בדו-קרב שבו הראל סקעת שר דואט עם המתמודדים. רבע הגמר שודר בשני חלקים ב-27 וב-28 בינואר 2019. כל המתמודדים הופיעו מאחורי המסך מלבד המתמודד הראשון, קובי מרימי, שהופיע מול השופטים והקהל. בסופו של דבר המתמודד עם הציון הנמוך ביותר הודח. כרטיס ראשון לגמר שודר ב-2 בפברואר 2019. בסיבוב הראשון התמודדו ארבעה מבצעים בשני דו-קרבים, מכל דו-קרב המבצע עם הציון הגבוה ביותר עבר לסיבוב השני. בתום הסיבוב הראשון, שני המבצעים שקיבלו את הציון הנמוך ביותר מכל דו-קרב הועמדו להדחה והשופטים בחרו להציל מהדחה אחד מתוך שני המבצעים, שיתמודדו על הכרטיס השלישי לגמר. בסיבוב השני השופטים מסרו את הצבעתם על ידי מתן 10 ו-12 נקודות לכל מתמודד והצבעת הקהל לשני המתמודדים התחלקה מ-40 נקודות. המתמודד עם מספר הנקודות הגבוה ביותר זכה בכרטיס הראשון לגמר והמתמודד שהפסיד בדו-קרב התמודד על הכרטיס השלישי לגמר. ב-5 בפברואר 2019 פורסם באופן רשמי שלהקת שלוה פרשה מהתחרות מחשש לחילול שבת בחזרה הגנרלית לגמר האירוויזיון. כרטיס שני לגמר שודר ב-3 בפברואר 2019. בסיבוב הראשון התמודדו ארבעה מבצעים בשני דו-קרבים, מכל דו-קרב המבצע עם הציון הגבוה ביותר עבר לסיבוב השני. בתום הסיבוב הראשון, שני המבצעים שקיבלו את הציון הנמוך ביותר מכל דו-קרב הועמדו להדחה והשופטים בחרו להציל מהדחה אחד מתוך שני המבצעים, שיתמודדו על הכרטיס השלישי לגמר. בסיבוב השני השופטים מסרו את הצבעתם על ידי מתן 10 ו-12 נקודות לכל מתמודד והצבעת הקהל לשני המתמודדים התחלקה מ-40 נקודות. המתמודד עם מספר הנקודות הגבוה ביותר זכה בכרטיס השני לגמר והמתמודד שהפסיד בדו-קרב התמודד על הכרטיס השלישי לגמר. כרטיס שלישי לגמר שודר ב-4 בפברואר 2019. כל המתמודדים הופיעו מאחורי המסך מלבד המתמודד הראשון, דניאל ברזילי ושפיטה, שהופיעו מול השופטים והקהל. בסופו של דבר המתמודד עם הציון הגבוה ביותר זכה בכרטיס השלישי לגמר. מאחר שמי שזכה בכרטיס הראשון לגמר פרש מהתחרות נותרו שני כרטיסים אחרונים לגמר. גלגל הצלה שודר ב-7 בפברואר 2019. בדו-קרב התמודדו שני המבצעים שהודחו מהתחרות לפני שלב חצי הגמר וזכו לקבל הזדמנות על ידי השופטים להשתתף ולהתמודד על שני הכרטיסים האחרונים לגמר. השופטים מסרו את הצבעתם על ידי מתן 10 ו-12 נקודות לכל מתמודד והצבעת הקהל לשני המתמודדים התחלקה מ-40 נקודות. המבצע שקיבל את מספר הנקודות הגבוה ביותר עבר לשלב שני כרטיסים אחרונים לגמר. שני כרטיסים אחרונים לגמר שודר ב-9 בפברואר 2019. במשדר זה התמודדו שלושת המבצעים שלא קיבלו את הכרטיס השלישי לגמר ואחד מהמבצעים שקיבל את הניקוד הגבוה ביותר בשלב גלגל הצלה. בסיבוב הראשון התמודדו ארבעה מבצעים בשני דו-קרבים, מכל דו-קרב המבצע עם הציון הגבוה ביותר עבר לסיבוב השני. בתום הסיבוב הראשון, שני המבצעים שקיבלו את הציון הנמוך ביותר מכל דו-קרב הועמדו להדחה והשופטים בחרו להציל מהדחה אחד מתוך שני המבצעים, שיתמודד על שני הכרטיסים האחרונים לגמר. בסיבוב השני שלושת המבצעים שרו ללא המסך ובתום הביצועים השופטים מסרו את הצבעתם על ידי מתן 8, 10 ו-12 נקודות לכל מתמודד והצבעת הקהל לשלושת המתמודדים התחלקה מ-60 נקודות. שני המבצעים שקיבלו את מספר הנקודות הגבוה ביותר זכו בשני הכרטיסים האחרונים לגמר. הגמר שודר ב-12 בפברואר 2019. ב-11 בפברואר 2019 נחשפה רשימת השירים לגמר. בסיבוב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בתום הסיבוב הראשון הצופים הצילו מהדחה את אחד מתוך שני המתמודדים על ידי הצבעה ביישומון Mako. בנוסף הופיע יהונתן מרגי עם השיר "הזוג הזה". בסיבוב השני התמודדו שלושת המבצעים הנותרים מול השופטים והקהל. במהלך כל הופעה הקולות הועברו רק על ידי הצופים באמצעות אפליקציית mako ולראשונה גם באפליקציית "כאן", ללא ציונים המופיעים על המסך. לאחר ההופעה האחרונה, כל שופט מסר את הצבעתו על ידי מתן 8, 10 ו-12 נקודות לשלושת המתמודדים הנותרים; 8 נקודות לאהוב עליהם פחות ו-12 נקודות לאהוב עליהם יותר. בנוסף, שלוש קבוצות שופטים התבקשו להצביע באותה שיטה. ההצבעה התחלקה בצורה שווה בין הקהל והצופים 50% לכל אחד, סך כל הנקודות שניתנו לשופטים לחלק בין שלושת המבצעים הוא 270 וכך גם לקהל הצופים. חברי שלוש קבוצות השופטים היו: קבוצה 1: שופטי כוכב נולד - גל אוחובסקי, מרגלית צנעני, צדי צרפתי. קבוצה 2: כותבי ומלחיני שירים שזכו באירוויזיון - סתיו בגר ("Toy"), קובי אשרת ("הללויה"), יואב גינאי ("דיווה"). קבוצה 3: נציגות "כאן" - לוסי איוב, דפנה לוסטיג, אביה מלכה. בנוסף הופיעו עדן בן זקן, סטפן לגר, סטטיק ובן-אל תבורי עם השיר "יאסו", וכן נטע ברזילי, זוכת אירוויזיון 2018, עם השיר "באסה סבבה". במסגרת קול קורא לבחירת נציג ישראל לאירוויזיון על שידורי קשת, הזוכה במכרז, לפתח פורמט עבור תאגיד השידור הישראלי שישודר בכאן 11 ובמסגרתו ייחשף השיר הזוכה והקליפ שיופק לו. ב-28 בינואר 2019 תאגיד השידור הישראלי פרסם קול קורא, המזמין חברי אקו"ם להגיש הצעות לשיר שייצג את ישראל באירוויזיון 2019 עד ל-17 בפברואר. ב-18 בפברואר 2019 החל התהליך לבחירת השיר לאירוויזיון על ידי ועדה של שישה אנשים, שהורכבה מנציגי "כאן" ומנציגי טדי הפקות. חברי הוועדה מטעם "כאן" הם: אביעד רוזנבויים יושב ראש הוועדה, יובל גנור מנהל רשת ג', נעמה הדסי ומיכל אסולין העורכות המוזיקליות ומטעם טדי הפקות: יואב צפיר וטמירה ירדני ומשקיף מטעם "כאן": רועי דלמדיגו, העורך המוזיקלי. הוועדה התכנסה להקשיב לכ-200 שירים שהוגשו. בין כותבי השירים המוכרים נמצאים: קרן פלס, שירי מימון, אוהד חיטמן, דנה לפידות, אורי אבני יחד עם נוי אלוש ואיזדורה קאופמן. לאחר שהוועדה הקשיבה לכל השירים, נבחרו שלושה שירים, שלהם קובי מרימי יקליט דמואים ומתוכם יבחר השיר לאירוויזיון. ב-20 בפברואר 2019 נחשף שם השיר שנבחר לייצג את ישראל באירוויזיון, "Home", שאותו יצרו אוהד שרגאי וענבר ויצמן. ב-7 במרץ 2019 נחשף קטע מהשיר על ידי תאגיד השידור הישראלי "כאן". ב-10 במרץ 2019 נחשף השיר והקליפ במהלך טקס פרסי האקדמיה הישראלית לטלוויזיה לשנת 2018, שהתקיים בהיכל הספורט אור יהודה ובו הוענקו הפרסים לשחקנים, לסדרות ולתוכניות המצטיינות ששודרו במהלך השנה על המסך. מרימי הגיע בגמר האירוויזיון למקום ה-23 עם 35 נקודות. רן בוקר, שירי מימון עוזבת את "אקס פקטור" ועוברת ל"כוכב הבא", באתר ynet, 26 ביולי 2018 רן בוקר, צפו בזמרת הליווי של נטע ברזילי באודישן ל"הכוכב הבא", באתר ynet, 23 בנובמבר 2018 "את הולכת להתחרות? את צריכה להיות שופטת", באתר ‏מאקו‏, 27 בנובמבר 2018 איתי לוי, מאחוריך: זמר הליווי של ה"אולטראס" מגיע ל"הכוכב הבא לאירוויזיון", באתר ‏מאקו‏, 3 בדצמבר 2018 פושרז: רועי סנדלר מגיע למבחן המסך, באתר ‏מאקו‏, 7 בדצמבר 2018 "אוספת חוויות": כתריה מגיעה ל"הכוכב הבא לאירוויזיון", באתר ‏מאקו‏, 14 בדצמבר 2018 אחרי שאמו נפטרה - המתמודד הזה עשה דבר מדהים, באתר ‏מאקו‏, 25 בדצמבר 2018 הלם: זמרת הליווי של שאקירה מגיעה למבחן המסך, באתר ‏מאקו‏, 28 בדצמבר 2018 סויסה, ערן (2018-12-27). ""הכוכב הבא": אלקנה מרציאנו מחוץ למרוץ". ישראל היום. ורד פוליאק, ‏"מוזיקה זאת התרפיה הכי טובה שיש", באתר ‏מאקו‏, 7 בינואר 2019 סקעת לא היה נוכח בהצבעה ולכן כל שופט העניק 10% מההצבעות סטטיק ותבורי לא הצביעו בגלל קרבת משפחתו של בן אל תבורי לאחיו, לכן כל שופט העניק 10% בהצבעתו בשיר זה שפטה סלע במקום פלס, שמכירה את אחת המתמודדות בלהקה סלע החליפה את סקעת בהצבעה. וסקעת החליף את סלע בעמדת המנחים עזר החליף את מימון בהצבעה. ומימון החליפה את עזר בעמדת המנחים פלס לא הייתה נוכחת בהצבעה, לכן כל שופט העניק 10% מהצבעתו מיכל אנסקי החליפה את פלס. ופלס החליפה את אנסקי במאסטר שף יפעת הללי אברהם, ‏באופן חד פעמי: איתי לוי יחליף את סטטיק ב"הכוכב הבא", באתר ‏מאקו‏, 28 בנובמבר 2018 בסוף המופע הודחה קלרה סבג בעוד אושר ביטון ניצל על ידי השופטים בדו-קרב זה רק הקהל שפט בדו-קרב זה גלי עטרי שפטה במקום הראל סקעת שביצע דואט עם המתמודדים רן בוקר, רשמית: להקת שלוה לא תייצג את ישראל באירוויזיון בגלל השבת, באתר ynet, 5 בפברואר 2019 מחפשים את הצעצוע החדש, באתר ‏מאקו‏, 29 בינואר 2019 גמר "הכוכב הבא": רשימת השירים נחשפת, באתר ‏מאקו‏, 11 בפברואר 2019 קול קורא להגשת שירים לתחרות האירוויזיון 2019 תחרות הזמר של האירוויזיון 2019 - תקנון לבחירת שיר ערן סויסה, מימון או פלס? היום ייבחר השיר לאירוויזיון, באתר ישראל היום, ‏18 בפברואר 2019 ערן סויסה, דחייה בבחירת השיר לאירוויזיון, באתר ישראל היום, ‏18 בפברואר 2019 ליאון קיכלר, ‏השיר הנבחר לאירוויזיון: הבחירה מצטמצמת, באתר ‏מאקו‏, 19 בפברואר 2019 מיכל רז-חיימוביץ', ‏אחד מתוך מאתיים: איך קוראים לשיר הישראלי באירוויזיון 2019, באתר גלובס, 20 בפברואר 2019 יונתן ריגר, ‏הצצה לשיר של ישראל באירוויזיון, באתר ‏מאקו‏, 7 במרץ 2019 עדן יעקובי, טקס פרסי האקדמיה הישראלית לטלוויזיה מגיע לאור יהודה, באתר אונוNEWS, ‏5 בפברואר 2019 מור לוי, ‏נחשף: השיר הישראלי לאירוויזיון, באתר ‏מאקו‏, 10 במרץ 2019